钦定古今图书集成/明伦汇编/闺媛典/第032卷 > 饶娥
## 钦定古今图书集成/明伦汇编/闺媛典/第032卷 > 饶娥

按《唐书列女传》：“饶娥，字琼真，饶州乐平人。生小家，勤
织纴，颇自修整。父𪟝，渔于江，遇风涛，舟覆，尸不出。娥
年十四，哭水上，不食三日死。俄大震电，水虫多死，父
尸浮出，乡人异之。归赗具礼，葬父及娥鄱水之阴。县
令魏仲光碣其墓。建中初，黜陟使郑叔则表旌其闾，
河东柳宗元为立碑。”